Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A szabálysértésekrõl szóló 1999. évi LXIX. törvény 8. § (1) bekezdése alapján szabálysértés miatt nem vonható
Paragraph Index: 1115

A szabálysértésekrõl szóló 1999. évi LXIX. törvény 8. § (1) bekezdése alapján szabálysértés miatt nem vonható felelõsségre, aki a cselekmény elkövetésekor a beszámíthatóságot kizáró (esetleg korlátozó) állapotban volt. A felmerülõ szakkérdésekben az 58. § (1) bekezdése alapján a szabálysértési hatóság – hivatalból vagy kérelemre – szakértõt rendelhet ki. Álláspontom szerint a vizsgált esetben a beszámíthatóság megítélése szakértõi kérdés, és a szabálysértési hatóság döntését érdemileg is jobban megalapozza egy konkrét szakértõi állásfoglalás, mint a beteg kórházi zárójelentése. (Természetesen nincs akadálya annak sem, hogy a beteg kezelõorvosa válaszoljon arra a kérdésre, hogy véleménye szerint a cselekmény elkövetésekor a beteg beszámítható állapotban volt-e. Értelemszerûen azonban felesleges a kezelés adataira is kitérni.) Az „önártalomról lemondó személyes nyilatkozat” – információim szerint – a jelenlegi gyakorlatban ismeretlen (és értelmetlen) eszköz annak a biztosítására, hogy az öngyilkosságot sikertelenül elkövetõ személy a jövõben nem ismétli meg tettét. Az indokolatlanul tág körben kért adatszolgáltatás jogellenes, és a rendõrség úgynevezett „készletezõ adatgyûjtésének” gyakorlatához tartozik, mely módszer sérti a különleges adatok kezeléséhez fûzõdõ jogokat, és alkalmazása ellen az adatvédelmi biztos minden fórumon fellép. Tekintettel a különleges adatok fokozott védelmére és a gyakorlatban elõforduló tisztázatlan helyzetekre, álláspontom szerint szükséges lenne részletes törvényi szabályokat alkotni a kérdésrõl. Budapest, 2005. július 12. Üdvözlettel: Dr. Péterfalvi Attila (837/K/2005) [Állásfoglalás: adózási, szociális ügyekben személyiségvédelmi szempontból kifejezett jelentõsége van az Avtv. garanciális szabályainak, és adattovábbításra csak akkor van lehetõség, ha törvény ezt kifejezetten lehetõvé teszi, vagy az érintett ezt kéri] […] általános hatósági osztályvezetõ […]Polgármesteri Hivatala Tisztelt […]! Ön állásfoglalásomat kérte arról, hogy eljárási költséggel vagy adókedvezménnyel kapcsolatos ügyekben megkereshetõ-e adatszolgáltatás iránt a szociális hatáskört gyakorló szerv a tényállás tisztázása érdekében. Véleménye szerint adómérséklési és eljárási költségmentességi ügyekben csak az adott ügyre vonatkozó speciális szabályozást (pl. Szt.) kell alkalmazni, és nem alkalmazandó az Avtv., mert ennek 1/A. § (3) bekezdése szerint „nem kell alkalmazni e törvény rendelkezéseit a természetes személynek a kizárólag saját személyes céljait szolgáló adatkezeléseire”. Ezzel a jogértelmezéssel nem értek egyet. Az idézett szabály ugyanis csak természetes személy által végzett olyan adatkezelésekre vonatkoztatható, melyek jellemzõen a magánszférában, a hétköznapi életben fordulnak elõ (például saját telefonregiszter vezetése). Amikor bármely jogi személy, hatóság valamely személyes adatot bármilyen módon kezel, akkor az Avtv. szabályai mindenképpen alkalmazandók, mivel az Avtv. hatálya kiterjed valamennyi Magyarországon végzett adatkezelésre és adatkezelõre [Avtv. 1/A. § (1), 2. § 8. pont]. Hatósági eljárásokban, ezen belül adózási, szociális ügyekben személyiségvédelmi szempontból kifejezett jelentõsége van az Avtv. garanciális szabályainak. Ezen túlmenõen, éppen az Avtv. szabályaival lehet alátámasztani azt az álláspontot, hogy az Áe. nem ad általános felhatalmazást adattovábbításra, hanem adatszolgáltatás csak törvényben meghatározott esetekben lehetséges.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes